ועדת החינוך, התרבות והספורט, כנסת 25, פרוטוקול מספר 46, 2023-05-17 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט בתאריך כ״ו באייר התשפ״ג, 17 במאי 2023, בנושא: ביקור תלמידים באתרים בירושלים - לציון יום ירושלים

יוסף טייב:  אפשר גם להגיד יום ירושלים שמח

יוסף טייב:  זה הוא יום חשוב גם ברמה ההיסטורית וגם ברמה הלאומית שלו

יוסף טייב:  אני רוצה לומר, שדור העתיד שלנו, הם ילדינו

יוסף טייב:  אין לי ספק שמשרד החינוך עושה את המירב כדי שילדי ישראל יהיו חשופים גם ברמת המידע והתכנים וגם ברמת הביצוע, למורשת שלנו, לעובדה שירושלים היא בירת ישראל, שכך היה וכך יישאר

יוסף טייב:  אנחנו נקבל סקירה ממשרד החינוך

יוסף טייב:  יש איתנו פה אנשים שעובדים סביב הנושא החשוב הזה

יוסף טייב:       נקבל מידע גם דרך של״ח וגם דרך תיאום טיולים

יוסף טייב:  על האופן בו בתי ספר, ארגוני נוער, תנועות נוער וכל הגופים שפועלים מול ילדי ישראל, יכולים להוביל את הנושא הזה ולתאם את זה מול המשרד בצורה הטובה ביותר, וכך ילדי ישראל ייחשפו בצורה המיטבית לאתרי מורשת, לסיפורים של מורשת קרב, ירושלים היא מלאת היסטוריה

יוסף טייב:  כלל המגזרים חייבים להזדהות עם ירושלים כעיר הבירה של מדינת ישראל

יוסף טייב:  ברשותך, יובל, אני אבקש ממך לפתוח ולתת לנו סקירה קצרה

יוסף טייב:  רק אוסיף שאני גם עשיתי שיעורי בית אז גם יש לי שאלות, אבל אשתדל לא לאתגר יותר מידי

יובל אשוש: בשמחה רבה

יובל אשוש:  בוקר טוב וחג שמח

יובל אשוש:  אין ספק שזה הוא יום חג למדינה, לבירה שלנו ולמדינת ישראל

יובל אשוש:  קוראים לי יובל אשוש, אני נציג המטה, מפקח ממונה של״ח וידיעת הארץ במטה של״ח, שאחראי על כל מה שקורה פה

יובל אשוש:  מעל 12 שנים אני מטפל ביום הזה ועוד רגע גם אתן סקירה על היום עצמו ועל מה שאנחנו עושים בו

יובל אשוש:  אבל בהמשך למה שאמרת וזה מה שחשוב, המשרד עושה המון על מנת שכל תלמיד ותלמידה יבקרו במקום הזה

יובל אשוש:  ללא הבדלים של דת, גזע ומין וזה נוגע לתלמידים מכל הדתות

יובל אשוש:  אנחנו בקשר מצוין עם כל האתרים בירושלים

יובל אשוש:       גם מורשת קרב זה חלק מהותי אצלנו וגם ביקור במוסדות שלטון

יובל אשוש:  כל תלמיד ותלמידה מבקרים פה, לפי תוכנית שהמשרד בנה, שנקראת פרויקט ׳נעלה לירושלים׳, לכיתות ה׳-ו׳, ז׳-ח׳ וט׳-י׳ ומחולקת לנושאים שונים: שרשרת הדורות, מוסדות לאומיים, הבירה שלי וכולי

יובל אשוש:  כל התוכניות של פרויקט ׳נעלה לירושלים,׳ יושבות באתר האינטרנט

יובל אשוש:  כולם כותבים שם, מעלים מערכי שיעור ובעצם שותפים לעשייה החינוכית הזו וזה המקום גם להגיד תודה, לכל אותם גורמים ושותפים שלנו בבירה הזו

יובל אשוש:       אני לא רוצה לפנות בשמות כדי לא לפגוע במי שלא יוזכר

יובל אשוש:  אבל כל המוסדות וכל האתרים השונים מכלל הדתות, עם כולם אנחנו בעצם עובדים

יובל אשוש:  היום הזה הוא יום מיוחד, שכפי שאמרתי בהתחלה, אני מטפל בו כבר למעלה מ-12 שנים

יובל אשוש:  אנחנו מעלים לירושלים ביום הזה, בין 10 אלפים ל-15 אלף תלמידים מכל הארץ, צפון מרכז ודרום, מכל המקומות

יובל אשוש:       היום הזה מתחלק לשלושה שלבים: בבוקר מטיילים ומסיירים בירושלים, כל מורה עם הצוות שלו, שמורכב ממדריכי של״ח וידיעת הארץ

יובל אשוש:  אחר כך, מהשעה 13:00 ועד השעה 17:00, מבקרים בכותל, ברובע היהודי, ואת היום אנחנו מסיימים בעצרת נוער ממלכתית בבריכת הסולטן, בנוכחות שר החינוך, יואב קיש, מנכ״ל המשרד, אסף צלאל וראש העיר

יובל אשוש:  שם מסוכם לילדים התוכן של היום אותו עברו, של המקומות בהם ביקרו, שירת שירי ירושלים, סרטונים של ירושלים ולסיום מופע של אמן אורח

קריאה: מי האמן?      

יובל אשוש: היום מופיע אדיר גז, את מוזמנת

יובל אשוש:  מי שרוצה לבוא יש לי פה כרטיסים ואשמח גם להביא

יובל אשוש:  אבל זו שאלה טובה, כזו שאלה של אמא, בנוגע למי האמן, והאמת היא שזה משהו שהכנסנו רק בשנים האחרונות

יובל אשוש:  אנחנו מתחילים את היום במסלול על גבעת התחמושת, של 2,200 תלמידים ממחוז מרכז ומי שמוביל אותו זה רונן כהן, שהוא מפקח במשרד

יובל אשוש:  אנחנו מובילים את כל המסלולים, פתחנו את כולם

יובל אשוש:  ואם הזכרת קודם את הנושא הביטחוני ואני גם מאמין שעוד רגע מישהו נוסף ידבר על זה, גם את הנושא הזה פתרנו

יובל אשוש:  עד יום העצמאות היה באמת מלווה נשק ואני שמח, שאת ההגבלה הזו פתחנו והסרנו, כך שהיום לא צריך נשק, גם לא אקדח, והכל פה פתוח לרחבת כולם

קריאה: גם יש שם כ-3,000 שוטרים

יובל אשוש: כן, זה בוודאי

יוסף טייב: יש עומס של נשקים בירושלים עכשיו

יובל אשוש: אתה ציינת נקודה מאוד מאוד חשובה וזה אחד מהלקחים שאותם ביקשתי שנפיק

יובל אשוש:  לכן כל מי שבא מהצוות שלנו שם כובע לזיהוי

יובל אשוש:  כי הדבר שהפחיד אותי הכי וגם שיתפתי בזה את מוניר, מפקד הרובע, שחלילה יהיה לנו איזה דו״צ בגלל איזה שהוא אירוע

יובל אשוש:  לכן ההחלטה היא שאין פתיחה באש, אלא אם מדובר במרחק של מטרים

יובל אשוש:  זו נקודה שחשובה להבנה

יובל אשוש:  שאלות?      

יוסף טייב: תודה רבה

יוסף טייב:  תכף אני אעבור לשאלות, לפני כן, חבר הכנסת ארז מלול, שדולת הר הזיתים, בבקשה

ארז מלול: בוקר טוב לכולם וחג שמח, זה הוא יום חג לנו, נכון? כבוד היושב ראש, ענר וממו, שהיה לי ממשק איתם בתור מנכ״ל מועצת בתי העלמין ועשינו דברים רבים וטובים ביחד

ארז מלול:  יום ירושלים זה הוא יום חג לעם ישראל

ארז מלול:  אני רציתי להעלות נקודה מסוימת, כי שמעתי חלק בנושא הזה בדרך וזה מאוד מעניין ומסקרן, אבל אף אחד מהמקומות שאותם הזכרת לא מגיע למזרח ירושלים

ארז מלול:  ואני מדבר על הכותל אבל גם מתוקף תפקידי כיושב ראש שדולת הר הזיתים

ארז מלול:  אז מה עם הר הזיתים? איפה הסיורים למערכת החינוך? אני לא שואל בשביל שתשיב אלא רוצה להרחיב בעניין

ארז מלול:  אל תדאג, בסוף יהיה לך זמן להשיב

ארז מלול:       הר הזיתים זה מקום אסטרטגי, מקום מקודש, מקום יפה עם נוף יפה, ממוקם מול בית המקדש ובו קבורים גדולי האומה שלנו

ארז מלול:  ראש ממשלת ישראל, מנחם בגין קבור שם

ארז מלול:  וצר לי שיש לי קרובי משפחה מדרום הארץ, שעד היום לא היו בהר הזיתים

ארז מלול:  אם הם ראו את המקום אז ה רק מתמונות, וחלקם אפילו לא יודעים שזה קיים בכלל

ארז מלול:  גם עודכנתי והוזמנתי לאירוע שמתקיים שם היום, ההילולה של הרב מזוויל ויש שם גם את ׳אור החיים׳ הקדוש

ארז מלול:  אני לא רוצה לפגוע בשאר הצדיקים שקבורים שם, אבל אני לא אמנה את כולם

ארז מלול:  האחיזה שלנו בהר הזיתים, מבחינה ביטחונית ומבחינה תודעתית, היא חשובה

ארז מלול:       עיריית ירושלים השקיעה ביחד עם המשרד לשירותי דת ועם משרד השיכון באיזה שהוא שלב, מיליוני שקלים, עשרות מיליוני שקלים לטובת פיתוח המקום

ארז מלול:  יש תאורה ויש ביטחון

ארז מלול:  ונכון שצריך לתגבר ולהיות עם מערך הביטחון של משרד החינוך ושל מערך הסיורים, אבל זה חשוב

ארז מלול:  ילד שיודע מה זה הר הזיתים, זה מעניק לו מורשת

ארז מלול:  דרך אגב, אנחנו מדברים על מורשת, זה ערב חג, זו אחת הוועדות הכי חשובות בכנסת, יושב הראש הוא נציג תנועת ש״ס ואני חבר כנסת מתנועת ש״ס

ארז מלול:  אז אתם מבינים למה אוהבים את תנועת ש״ס? גם בקואליציה וגם באופוזיציה

ארז מלול:       אני הייתי בטוח שלא יהיה פה מקום ורציתי לכתוב ליושב הראש שיישמרו לי מקום

ארז מלול:  זה לא מובן מאליו, כי לא משנה אם זה באופוזיציה או בקואליציה, ש״ס נמצאת בכל תחום, על אחת כמה וכמה כשזה נושא שהוא כזה חשוב

ארז מלול:  אפשר לעשות סיורים, כמו שעשה ממו דרך הארגון בצורה יפה ונפלאה, גם בתקופתי הקצרה שם וגם לפניי, כשהיה הלל הורוביץ

יובל אשוש: הוא כתוב לי כי הייתי אתו יותר מפעם אחת וגם סיירנו איתם

יובל אשוש:  הוא בחברון היום, לא?      

ארז מלול: לא בחברון, במשהו אחר

ארז מלול:  אז אני אומר שהדבר הזה מוסיף לילדים ערך, מוסיף להם לחינוך ומוסיף להם לתודעה

ארז מלול:  לכן זה חשוב לדעתי להכניס את זה אל מערך הסיורים של תלמידי ישראל

ארז מלול:  ואני לא מדבר רק על הציבור הממלכתי אלא גם על הציבור החרדי

ארז מלול:  אבל כידוע, התקציבים במערכת החינוך הם דלים, אז אין להם מספיק תקציב וכשעלה הרעיון שהם ישתתפו זה באמת היה קשה להם, לכן לדעתי זה לא פרח

ארז מלול:  אבל לא מדובר בהרבה כסף, זה גרושים, באמת, אתה יכול לעשות את זה וזה חשוב מאוד

ארז מלול:  תודה רבה

יובל אשוש: אני מקבל את מה שאמרת ומסכים עם כל מילה

יובל אשוש:  הזכרת את הלל ואני כתבתי לי כשדיברת

יובל אשוש:  אני, באופן אישי, נפגשתי אתו מספר פעמים, גם בלשכה

יובל אשוש:  לפני חודשיים, אם אני לא טועה, הוא אמר לי שהוא מתמודד על משהו בחברון, לא חשוב

יובל אשוש:  המורים שלנו עשו השתלמות

יובל אשוש:  אני, כמי שאחראי על הפיתוח המקצועי של המורים באגף שלי, עשיתי שם יותר מהשתלמות אחת

יובל אשוש:  אני אספר לך שיש לנו גם ערבים, דרוזים ובדואים, שגם עשו שם את ההשתלמות

יובל אשוש:  אני מכיר את המקום הזה ומסכים עם זה שהוא חשוב, אין בזה ספק

יובל אשוש:  אבל כמו שאתה אומר, יש גם מציאות ביטחונית

יובל אשוש:       אני גר בכפר מימון, בעוטף עזה

יובל אשוש:  עד לפני מספר שעות, ניהלתי ויכוח עם מספר בתי ספר ואמרתי להם: ״חברה, תהיו רגועים

יובל אשוש:  עזבו את מה שאומרים בתקשורת ותסמכו על מה שאני אומר

יובל אשוש:  מחר יום ירושלים

יובל אשוש:  יש את מצעד הדגלים ויהיו רעשים, אבל אנחנו לא שם

יובל אשוש:  לי, באופן אישי, ולנו כמשרד, ישנה חשיבות בלהביא כמה שיותר תלמידים

יובל אשוש:  המשרד העלה לירושלים השנה, מעל ל-240 אלף תלמידים, שיסיירו בירושלים

יובל אשוש:  היו גם שנים טובות יותר, הייתה פעם בה כמעט ל-400 אלף תלמידים

יוסף טייב: יובל, נקווה שגם יהיו יותר טובות

יובל אשוש: אני מסכים, כמו שאתה אומר

יובל אשוש:  זה לא סוד שיש מצוקת מורים וזה לא סוד שאצלי באגף, מצוקת המורים היא אף גדולה יותר

יוסף טייב: תראה, בסוף אני יכול לראות לרדת איתך לרמת המיקרו ולדון באיפה מסתובבים ואיפה לא, אבל לא לשם כך הוועדה מתכנסת, אלא קודם כל לשם ציון יום ירושלים

יוסף טייב:  אבל אני כן רוצה לקבל תשובות מהמשרד

יוסף טייב:  איך אתם יודעים? האם יש איזה שהוא מתווה? האם בית ספר יודע? אם אני מבקש אחד, שתיים ושלוש, אני מקבל אישור לאותו טיול או לא מקבל אישור

יוסף טייב:       עכשיו, אני לא אומר לך שצריך לבטל לגמרי את הנושא של ליווי עם נשק

יוסף טייב:  יכול להיות, שבמקרים מסוימים המשרד יחייב ליווי של נשק וזה בסדר ולגיטימי, הרי בסוף, בטחון ילדינו הוא לא פחות חשוב מהביקור בירושלים, אנחנו רוצים שהם יגיעו לירושלים אבל שגם יחזרו בשלום לבתיהם

יוסף טייב:  אני רוצה לקבל מהמשרד, ממך, הסבר לתהליך שבית ספר צריך לעבור על מנת לקבל אישור לסיור מסוים

יוסף טייב:  אחת

יוסף טייב:  יש את הנושא של הר הזיתים, שכמובן מדובר במקום חשוב לא פחות, כי כל מקום בירושלים הוא חשוב, אבל אני אתן דוגמה

יוסף טייב:       נחשפתי לשביל הצפו ובסיור אחד שם אתה הולך בשביל ונחשף לסיפורים של מורשת קרב, להיסטוריה ולתיירות של תיירים נוצרים ויהודיים, להיסטוריה ולמורשת יהודית

יוסף טייב:  תחת גבורה ומורשת קרב יש לנו את גבעת התחמושת, אנדרטה של גדוד 71, פריצת גדוד 71, הבונקר הירדני, אנדרטת גדוד 28, סמטת המוות של הצנחנים, המנזר הנוצרי, סנט ג׳ורג' ועוד

יובל אשוש: אז אתה מוזמן לבוא איתי לטייל שם בעוד שעתיים

יוסף טייב: אני עשיתי את המסלול הזה והלכתי רגלית, ללא ליווי ביטחוני של הכנסת

יוסף טייב:  את חטאיי אני מזכיר וגם לא עדכנתי את קצין הכנסת

יוסף טייב:  אני שואל אותך, מה מנהל בית ספר, ארגון נוער או תנועת נוער, צריכים לקבל ממשרד החינוך על מנת לקבל את האישור להגיע לשביל הזה

יובל אשוש: זו שאלה מצוינת

יובל אשוש:  אני מחזיק פה חוזר של ארבעה עמודים, שנשלח לכל מנהלי בתי הספר בארץ והם כולם חתומים עליו

יובל אשוש:  בחוזר הזה יש את כל המסלולים בהתאמה למקרה של היום

יוסף טייב: יובל, היום הזה חשוב, זה יום ירושלים, אבל אני מדבר על משך השנה כולה

יובל אשוש: במשך השנה כולה יש תוכנית שקיימת עוד מאז שהיה פה המנכ״ל הקודם, אבוהב, מהסבב הקודם שלו

יובל אשוש:  התוכנית אותה בנינו, תוכנית הליבה להכרת הארץ, מחולקת לפי נושאים אותה ומותאמת לכיתות א׳-יב׳

יובל אשוש:  הבת שלי היום בת 26, אני זוכר שבכיתה ה׳ היא אמרה לי: ״אבא, אנחנו נוסעים לאילת

יובל אשוש: ״ כפי שהזכרתי, אנחנו גרים בכפר מימון ולא הבנתי איך מסיעים לאילת ילדים בכיתה ה׳

יובל אשוש:       בזמנו הייתי מורה צעיר ושם בעצם התחלנו לנהל דיון עד שבנינו את התוכנית להכרת הארץ ולאהבת המולדת, לכיתות א׳-יב׳

יובל אשוש:  אם אנחנו מדברים על יום החג הזה, אז אחד הנושאים בתוכנית הזו הוא פרויקט ׳נעלה לירושלים׳, שמחולק לשלבים ולנושאים שונים לפי הכיתות, ה׳-ו׳, ז'-ח׳ ו- ט׳-י׳

יובל אשוש:  כל תלמיד בכיתה ה׳, ו׳, ז׳, ו-ח׳, ללא הבדלי דת, כפי שצייני קודם, מגיע לירושלים בעקבות נושא מסוים

יובל אשוש:  שרשרת הדורות, מנהרות הכותל, ׳אני ועירי׳, ׳אני והבירה שלי׳ וגבעת התחמושת, לכיתות ט׳-י׳

יובל אשוש:  בנוגע לאזורים האלה, הכול מופיע

יובל אשוש:       בנושא הביטחוני

יובל אשוש:  העובדה היא שגם היום, מטיילים קרוב ל-10 אלפים בני נוער בירושלים ללא ליווי של ביטחון

יובל אשוש:  ללא בלי ביטחון חלילה אלא ללא ליווי של נשק

יובל אשוש:  תבינו, נשק, או כל מה שאמרתי פה הרגע, הוא - - - 

יובל אשוש:  אני ניהלתי בית ספר אז אני יודע במה מדובר

יובל אשוש:  מנהל בית ספר שמוציא טיול כזה, צריך אוטובוס, שנדמה לי שעולה קרוב ל-3,300, מאבטח, שעולה בין 700 ל-1,000 שקלים ויש גם את עלות המלווה הרפואי

יובל אשוש:  אז כמנהל אני עושה חשיבה

יובל אשוש:       בתוכנית הפרויקט שנקרא ׳נעלה לירושלים׳, המשרד עוזר, זה גם מופיע פה, ב-50% מהמימון

יובל אשוש:  50% הנוספים הם במימון בית הספר עם השתתפות של ההורים

יובל אשוש:  כמי שבא מהדרום, אני יכול לספר לכם שאנחנו נותנים סיוע נוסף לפריפריה, בצפון ובדרום, אנחנו עוזרים

יובל אשוש:  כשאני אומר ׳אנחנו׳ אני לא מתכוון ליובל, אלא למשרד

יוסף טייב: לא עניתי לשאלה שלי על מה בית הספר צריך על מנת להגיע לשם

יוסף טייב:  זהו? רק לבקש?     

יובל אשוש: בוודאי

יוסף טייב: אוקיי, מה הוא צריך מהאישורים האלה?     

יובל אשוש: הוא מגיש אישור ביטחוני מול חדר מצב ומספר על האתרים שאליהם הוא מעוניין להיכנס

ארז מלול: אני פונה לענר ולממו, אם יתנו תמריצים לבתי הספר כדי לעודד הגעה להר הזיתים, אז יכול להיות שזה יצליח ושזה הסיפור

ענר עוזרי: אני ענר עוזרי מהרשות לפיתוח ירושלים

ענר עוזרי:  התמריצים הם דבר שקורה, הלכה למעשה

ענר עוזרי:  אבל עדיין יש מניעה

ענר עוזרי:  בעצם מונעים מהתלמידים לבוא ולהגיע למקומות האלה

יוסף טייב: מה הכוונה במונעים? מי מונע?      

ענר עוזרי: בבקשה, נמצא כאן כתריאל, מנכ״ל גבעת התחמושת, שיבוא ויציג את המורכבות הזו

כתריאל מעוז: בוקר טוב

כתריאל מעוז:  שמי כתרי, מנכ״ל גבעת התחמושת, מרכז מורשת ששת הימים

כתריאל מעוז:  היינו שותפים מאוד משמעותיים בהכנה של הציר המיוחד הזה, של שביל הצפון

כתריאל מעוז:  כמו שהזכרת, מדובר בציר מורשת קרב מרכזי

כתריאל מעוז:  זה הוא ציר הלחימה המרכזי של גדוד 71 ושל גדוד 28, בחטיבה 55 של הצנחנים בימי מלחמת ששת הימים

כתריאל מעוז:  ממש היום, בכ״ו באייר, התחילה המלחמה

כתריאל מעוז:  אגב, זה תאריך שטוב לצאת בו מהתאריך הלועזי ולציין אותו בתאריך העברי

כתריאל מעוז:       גם בהדרכות על גבעת התחמושת, התאריך העברי, הוא המוזכר כיום פתיחת המלחמה, כי בסוף אנחנו מתייחסים לכ״ח באייר, יום ירושלים, אז צריך לנהל את העניין כאן

כתריאל מעוז:  אנחנו ניסינו כמה פעמים להעביר קבוצות דרך שביל הצפון ויש מגבלות ביטחוניות או בטיחותיות, שמונעות לקבל אישורים להליכה שם

יוסף טייב: אני רק מזכיר ששביל ירושלים נמצא כ-50 מטר מזרחה מכביש אחד, שנקרא כביש ׳בר לב׳

יוסף טייב:  משטרת ישראל, בית המשפט המחוזי לירושלים, משרד המשפטים, מה? ושוב, אני לא אומר שלא צריך להיערך ויכול להיות שצריך לחייב שם לנווי נשק, זה בסדר וזה לגיטימי, אבל לא למנוע מבית ספר לקבל אישור הגעה בגלל בעיה ביטחונית, אם צריך, שיהיה ליווי עם נשק

יוסף טייב:  יובל, יש לזה אישורים או שאין לזה אישורים?      

יובל אשוש: בטח

יוסף טייב: אם אני מחר רוצה להוציא את בית הספר של הבן שלי לטיול בשביל ירושלים, מה עליי לעשות?      

שמחה בלנגס שפירא: שמי שמחה שפירא, אם אפשר אז אשמח רגע לענות, בתור אנשי הביצוע בשטח מרשות ירושלים

שמחה בלנגס שפירא:  אנחנו מזה שנתיים, מנסים להביא לשביל הצפון גם קבוצות של תיכונים אבל כרגע מנסים לשים את הדגש על מכינות קדם צבאיות

שמחה בלנגס שפירא:  אני רוצה להקדים ולציין שלצורך העניין באזור הרובע הנוצרי, מגיעות לא מעט קבוצות שמסיירות בעקבות שלוש דתות, ברובע הנוצרי מוסלמי זה מתאפשר להם ואמנם יש כל מיני הנחיות ותגבור אבטחה בנשק, אבל אני נותנת את זה כדוגמה לאזור נוסף עם מורכבות ברמה הביטחונית, אולי אף יותר משביל הצפון

שמחה בלנגס שפירא:       אבל שם, סיורי שלוש דתות לצורך העניין, זה סיור שרץ שם, כמו שאמרתי, עם תגבור ליווי עם נשק

שמחה בלנגס שפירא:  בשביל הצפון, כפי שציינת, יש הרבה מורשת קרב, אבל לא רק

שמחה בלנגס שפירא:  מידי יום שישי, מאות מטיילים ישראלים כן מגיעים לשם, אלפי תיירים נוצרים מטיילים שם ובתקופות שיא, גם עשרות אלפים

שמחה בלנגס שפירא:  זה אזור מתוייר ומסוייר 

שמחה בלנגס שפירא:  ברגע שאנחנו רוצים להביא לשם מכינה קדם צבאית, לצורך העניין, אנחנו אומרים: ״תנו לנו את ההגדרות המדויקות מבחינת אבטחה

שמחה בלנגס שפירא:       מה זה מצריך? מלווה אחד, שניים או שלושה?״ במקרה של שלושה מלווים, אין לנו את האפשרות הזו ולכן הדבר היחיד שמתאפשר עבורנו במקום זה הקפצה בנסיעה לשיירת הדסה, שיירת ע״ח, עלייה חזרה לאוטובוס, הקפצה למערת קבר שמעון הצדיק ותו לא

שמחה בלנגס שפירא:  סיור רגלי ושיטוט במקום זה לא דבר שמתאפשר לנו לעשות כרגע

שמחה בלנגס שפירא:  יש לנו תקציבים מסוימים, יש לנו את הרצון ויש לנו תוכניות אבל אין לנו אפשרות בפועל

שמחה בלנגס שפירא:  וכמו שאמרת, אנחנו מדברים על 50 מטרים מתוואי הרכבת הקלה

יוסף טייב: אני אמרתי את זה כבר אבל אגיד את זה עוד פעם

יוסף טייב:  אני הסתובבתי שם ולא הרגשתי איזו שהיא סכנה

יוסף טייב:  בסוף, אני אדם עם רגליים על הקרקע ותופס עצמי כאדם שפוי

יוסף טייב:  אני לא הרגשתי איזה שהוא איום או משהו מוגזם במקום הזה, אחרת לא הייתי מכנס ועדה שמטרתה היא להגיד שאני רוצה שילדי ישראל יגיעו לשם

יוסף טייב:  כפי שאמרתי, אפילו לא דיברתי עם קצין הביטחון של הכנסת כדי להודיע שאני שם, לא הייתי מלווה בנשק, אלא פשוט הלכתי עם העוזרים שלי ועוד מספר אנשים ולא הרגשתי שום איום או סכנה

יוסף טייב:  יובל, אם תוכל להתייחס למה ששמחה אמרה כאן

יובל אשוש: קודם כל אני רוצה לחדד את העובדות ולומר שאני לא מהלשכה לתכנון טיולים וגם לא ממשטרת ישראל

יובל אשוש:  אני מעודד עלייה לכל הארץ בכלל ובוודאי שלירושלים, בירת ישראל

יובל אשוש:  כך גם פתחתי את דבריי

יובל אשוש:  אני יכול לסייע למנהל בית ספר בתחומי ההדרכה, אבטחה ובלספק אוטובוס, כפי שאנחנו עושים בפרויקט ׳נעלה לירושלים׳, אני יכול לסייע גם בדברים נוספים,      כמו שהיום מגיעים אליכם, לקטרי, 2,200 תלמידים, אז לפני יומיים, דיברתי עם מישהי מאצילכם ב-WhatsApp , שדאגה שהכניסה למוזיאון תהיה ללא עלות

יובל אשוש:  אבל אני יכול להגיד לך שהיא גם אמרה לי, שבגלל שב״כ וכל מיני עניינים, הם סוגרים חצי, והם יהיו רק בצד המבוצר ורק בעמדה

יובל אשוש:  זה סוג הדברים שאני יכול להגיד לך ולעשות, אבל נושא האישור הביטחוני הוא לא מסמכותי

יוסף טייב: יובל, האם יש איזה שהוא סילבוס, שמחייב את תלמידי ישראל במספר פעמים מסוים של הגעה לירושלים?      

יובל אשוש: בוודאי

יוסף טייב: כמה פעמים בשנה?     

יובל אשוש: בכיתות ה׳-ו׳ זה כל שנה

יובל אשוש:  אבל בסוף, זה מנהל בית הספר שקובע ומחליט איפה הוא שם את התקציב שלו

יוסף טייב: זה ברור, אנחנו בעד גמישות ניהולית

יובל אשוש: אני מסכים איתך

יובל אשוש:  אז בכיתות ה׳-ו׳, ז׳-ח׳ ו-ט׳-׳׳, בכל שכבות הגיל הללו, המשרד מעודד את הגעת התלמידים לירושלים באמצעות עזרה כמו אוטובוס תמורת אוטובוס ומורי של״ח ללא תשלום

ענר עוזרי: אנחנו בעצם עושים גם את ההפעלה של הסיורים מטעם המדינה, כמובן שביחד עם המשרד לירושלים, מורשת ומסורת ישראל ועם עיריית ירושלים

ענר עוזרי:  אני רוצה רגע לזקק את הנקודה הזו, כי אנחנו הולכים מסביב ועוד לא הצלחנו לגעת בנקודה עצמה

יוסף טייב: אני חושב שנגענו בה, הנקודה היא שישנם מקומות בירושלים שלא מאושרת אליהם הגעה של תלמידים דרך המשרד שאחראי על תיאום טיולים

יוסף טייב:  אני עדיין לא קיבלתי תשובה ממשרד החינוך לשאלה מה בית הספר צריך בשביל לאפשר לתלמידים שלו להגיע אל אותם אתרים

יוסף טייב:  זו שאלה מאוד פשוטה

ענר עוזרי: כשאנחנו פונים לחדר המצב במשרד החינוך האמירה היא: ״תיקחו שלושה מאבטחים ותצאו

ענר עוזרי: ״ ולפי הפידבקים שאנחנו מקבלים כשאנחנו מגיעים לבתי הספר הם שבפועל, בתי הספר מגישים את הבקשה ואומרים להם: ״לא, אסור לכם

ענר עוזרי: ״ וכמו ששמחה אמרה, אומרים להם: ״אתם כן יכולים לעשות דילוגים בין תחנות

ענר עוזרי: ״ אלו תחנות מאוד מסוימות שנמצאות רק בחלק הצפוני של שביל הצפון ובכל שאר השביל, אסור ללכת, הלכה למעשה, ההליכה הרגלית אסורה וזה מאושר רק בדילוגים מאוד נקודתיים, לא רק ביום ירושלים אלא לאורך כל השנה

יוסף טייב: חברים, אני רק רוצה לומר שיש פה דברים שלא קשורים ליובל אלא לתיאום טיולים

יוסף טייב:  אני מנסה להעלות אותם ב- Zoom ונראה אם אצליח

יובל אשוש: אני שמח שאמרת את הדברים האלה

יובל אשוש:  אני התעסקתי בפדגוגיה ובדברים של חיבור ושותפות בכל האגף

יובל אשוש:  בשנים הקודמות גם עשיתי ביחד עם הרשות לפיתוח ירושלים כרטיס משולב

יובל אשוש:  כי אם כבר מביאים תלמידים לירושלים, אז לא יכול להיות שיצטרכו לשלם

יובל אשוש:  פה 12 שקלים ופה 20 שקלים

יובל אשוש:  המשרד מנסה למצוא כל מיני אופציות, כי חברים, בסוף אלה הילדים שלכם

יובל אשוש:  אז כמנהל בית ספר, אם כל יומיים יהיה טיול ובכל פעם יהיה צריך לשלם, פה 80 שקלים, פה 100 שקלים ופה 70 שקלים, אז הוא לא יעשה את זה

יובל אשוש:  לכן, מה שאנחנו מנסים לעשות זה להוזיל, איפה שרק אפשר

ענר עוזרי: אז אני רוצה לומר שלא היה דיון תקציבי

גלית שורקה: אני אשמח להוסיף

גלית שורקה:  שמי גלית שורקה מרשות ירושלים

גלית שורקה:  בשביל להתחיל את ההיכרות עם השביל, אנחנו ביקשנו מבתי הספר והמכינות, רק להגיע

גלית שורקה:  דאגנו להם לאוטובוס, למדריך ולמאבטח

יובל אשוש: פנית למישהו מהמשרד אצלנו? פנית למנהל האגף שלי או אליי?      

גלית שורקה: בתור גוף שמדריך טיולים, אנחנו לא יכולים ליצור את הקשר עם חדר המצב של משרד החינוך

גלית שורקה:  בתי הספר והמכינות, הם אלה שיוצרים את הקשר ואז אנחנו מקבלים את הטופס של תיאום טיולים, שאומר שאפשר לטייל שם עם הקפצה מגבעת התחמושת לשיירת הדסה, של הע״ח ומשם הקפצה נוספת לשכונת שמעון הצדיק ומי שמכיר את המקום אז יודע שמדובר בדקה הליכה מנקודה אחת לשנייה

גלית שורקה:  אין עניין באוטובוס

גלית שורקה:  ואז, משמעון הצדיק עוד הקפצה לאנדרטה של הצנחנים, שגם שם מדובר ברבע שעה הליכה

גלית שורקה:  אז לדעתי, פשוט לא מכירים את השביל

יובל אשוש: אתם מערבים פה - - -      

לימור סון הר-מלך: אני אומרת שהמצב הזה רק משקף את סיפור המשילות שלנו בירושלים

לימור סון הר-מלך:  אין יותר טוב מהתיאור שסיפרת עכשיו כדי להסביר כמה פגומה הריבונות שלנו באזורים מסוימים בירושלים

לימור סון הר-מלך:  הדבר הזה הוא ממש חורבן בעיניי, אז צריך לראות איך משנים את המצב הזה

לימור סון הר-מלך:  אני חושבת שסיורים של תלמידים, הם בדיוק הדבר שאם נצליח לאפשר אותו אז נצליח באמצעותו להגדיר מחדש את המשילות שלנו בירושלים

לימור סון הר-מלך:  אני כן רוצה להתייחס להר הזיתים

לימור סון הר-מלך:  שמעתי אתמול שבהר הזיתים יוקם איזה שהוא מרכז, אתה מכיר את האירוע?     

יוסף טייב: אני רוצה לומר שהייתי חבר בוועד הר הזיתים

יוסף טייב:  היה פה הבוקר את ארז מלול, שהוא יושב ראש שדולת הר הזיתים והנושא הזה עלה

לימור סון הר-מלך: אני חושבת שזה בדיוק הדבר שצריך לקרות, שלא נוותר על המקומות האלה, שלא נכנע לפחד ולטרור, שמנסה להוביל אותנו בדיוק למקומות האלה

יוסף טייב: אני לא חושב שמדובר בפחד, אבל - - -      

גלית שורקה: לדעתנו הכל שם בסדר

גלית שורקה:  גם אני יורדת לשטח הזה באופן עצמאי ובלי ליווי של אבטחה, אבל העניין הוא שפשוט לא מכירים

גלית שורקה:  אף אחד לא טרח לרדת לשטח ולבדוק

יוסף טייב: אז אני מקווה שתכף נקבל לזה תשובות

יוסף טייב:  בסיכום, בסוף הדיון, אני אציע איזה שהוא פתרון שהוא לדעתי אפשרי וגם לא מסובך

יוסף טייב:  אריה קינג, סגן ראש עיריית ירושלים, בבקשה

אריה קינג: בוקר טוב וחג שמח לכולנו

אריה קינג:  קודם כל, כתושב הר הזיתים, אני מוכרח לומר שיש פה משהו מאוד מוזר

אריה קינג:  משרד ירושלים, משרד הדתות לשעבר, ארז מלול בתפקידו הקודם והרב הורביץ בתפקידו הקודם, מזמינים את הציבור להר הזיתים, הפלא ופלא, בלי מאבטח

אריה קינג:  בלי איזו כיתת כוננות שמלווה מקדימה או מאחורה

אריה קינג:  דרך אגב, גם בסוף השבוע הבא, בג׳ בסיוון, יגיעו ילדים ללא ליווי להילולה של ה - - -, שזה ממש בצמוד לבריכת השילוח

אריה קינג:  אז למה כשמגיעים בתי ספר, צריך להרים איזו פלוגה כדי לגונן עליהם? הרי מגיעים לשם אנשים

אריה קינג:       בואו ותראו מה קורה שם ממש בקרוב, בט״ו בתמוז, בהילולה של ׳אור החיים׳ הקדוש, כשמגיעים לשם עשרות אלפי אנשים

אריה קינג:  דרך אגב, הם מגיעים ברגל, הולכים דרך שער שכם ודרך שער האריות

אריה קינג:  זה נכון לגבי הר הזיתים וזה נכון גם לגבי שמעון הצדיק

אריה קינג:  בשבוע שעבר הייתה שם הילולה, אנשים פוקדים את המקום הזה כל היום וכל הלילה, כולל משפחות וילדים, והכל בסדר גמור

אריה קינג:  אז אם יש פיגוע חס וחלילה, אנחנו צריכים לזכור שיש פיגועים גם בתל אביב, אבל שם אף אחד לא מבקש ליווי של מאבטח לטיול של ילדים ביפו

אריה קינג:       לפעמים מתקשרים אלינו מישיבות, מאולפנות, מבתי ספר וממכינות וההרגשה שלי, כתושב, היא שמישהו מפחיד אותם לגבי האזור הזה

אריה קינג:  אני גר שם, על מה אתם מדברים? אין שום בעיה לצעוד מהכותל לקבר ׳אור החיים׳ הקדוש, לקבר הרש״ש, ל- ׳יד אבשלום׳ או לקבר זכריה, אין שום בעיה

אריה קינג:  מישהו מפחיד את המערכת והשאלה היא למה

אריה קינג:  אולי יש החלטה לקחת מקדמי בטיחות וזה בסדר גמור, אבל אני לא חושב שזה צריך לבוא על חשבון זה

אריה קינג:  אני מוכרח לומר שהיעדרותם של בתי הספר מהאזורים האלה מורגשת מאוד

יוסף טייב: יש נקודת משטרה בהר הזיתים, נכון?      

אריה קינג: כן

אריה קינג:  יש שם נקודת משטרה שמאוישת שבעה ימים בשבוע, 24 שעות ביממה

אריה קינג:  עוד פעם, אנחנו גרים בירושלים, אנחנו גרים במדינת ישראל ויודעים שלא עלינו, יש פיגועים בכל מיני מקומות, אבל אם תבדקו מתי היה פיגוע בהר הזיתים, אתם לא תמצאו, כי לא היה

אריה קינג:  מזה כמה שנים טובות שלא היה שם פיגוע

אריה קינג:  אני אסיים בזה שחבל שאין פה אף נציג מהליכוד, אבל שם גם נמצא הקבר של מנחם בגין ועולים אליו כל מיני אנשים מכל מיני ארגונים כאלה ואחרים

אריה קינג:  אני חושב שזאת בושה שאין פה נציג ליכוד אחד, שם נמצא הקבר של המנהיג שלכם, וככה אתם מפקירים אותו בנושא הזה

יוסף טייב: אני רוצה לומר שאני מקווה וחושב שבכלל ועדות הכנסת, יש ציון ליום ירושלים

יוסף טייב:  ואם אין פה חברים מהליכוד זה לא בגלל שהם נטשו את הספינה, אלא כמו שאתה יודע, בגלל שחברי הכנסת הם אנשים עסוקים

אריה קינג: הייתי בשני אולמות נוספים וגם שם הם לא היו, אבל בסדר

יובל אשוש: כפי שאמרתי בפתח דבריי, אנחנו ביום חג

יובל אשוש:  לא סתם גם באתי לבוש בחולצה לבנה

יובל אשוש:  אני מזמין את כל האנשים שפה לבחור כמה שעות מהיום הזה כדי לבוא לסייר איתנו, בין אם עכשיו ובין אם בהמשך היום, לכותל או לרובע היהודי

יובל אשוש:  אתם תראו שם כ-7,000, 8,000 בני נוער, אולי גם הילדים שלכם בניהם, כולם לבושים בחולצה ממותגת של ׳נעלה לירושלים׳, אני יכול גם לשלוח תמונות

יובל אשוש:  אחר כך נרד לעצרת הנוער בבריכת הסולטן, שם יקי חץ ידליק משואה

יובל אשוש:       חבל ש - - - לא פה

יובל אשוש:  כי כרגע קיבלתי ממנו ולכן גם פתחתי את הטלפון, תמונה מכשהיה בחור צעיר

יובל אשוש:  אנחנו עושים ואף עושים הרבה, אבל אין דבר כזה מספיק

יובל אשוש:  אתה בדבריך, בדיוק הזכרת לי את הנושא שאיתו פתחתי את דבריי בהתחלה, אני בא מעוטף הזה

יובל אשוש:  מה אמרתם לי אז? אי אפשר לעבור, סגרו לי כבישים וכולם פחדו

יובל אשוש:  אני לא משטרה,      אני מחנך את בני הנוער ודואג, לא רק אני אלא המשרד, שיהיו כמה אופציות שאפשר, גם ברמת העלויות

יובל אשוש:  אתם לא מכירים את זה, מי שלא בא מהאזור ולא חי את השטח, לא יכול להבין עלויות של אוטובוס, של אבטחה, של רפואה ושל מערכת

יובל אשוש:  בכל זה אחנו משתדלים לסייע

יובל אשוש:  עובדה היא שהיום אני עולה לירושלים, עם 10,000 בני נוער וקרוב ל-800 מורים לשל״ח וידיעת הארץ, שמטיילים בבירת ישראל

לימור סון הר-מלך: איפה בבירת ישראל? אתה מדבר על הקונצנזוס, אבל לא יכול להיות שיהיו אזורים בירושלים שלא מאפשרים לטייל בהם

יובל אשוש: אבל זה ממש לא נכון

יובל אשוש:  הנה, אני מחזיק את הדף כך שאת יכולה גם לראות מה כתבתי

יובל אשוש:  גבעת התחמושת לאורך קו התפר, עמדת תורג׳מן, שער ציון, הרובע היהודי, טיילת ארמון הנציב, נחלאות, ׳ממנורה למנורה׳

אריה קינג: אבל לא ציינת אף אנדרטה

יובל אשוש: כל הדרך יש

אריה קינג: אף אנדרטה

אריה קינג:  לא בשמעון הצדיק, לא מול הקונסוליה האמריקאית ולא האנדרטה שבשער האריות, כי זה במזרח ירושלים

לימור סון הר-מלך: אבל בדיוק על זה אנחנו מדברים

לימור סון הר-מלך:  לא על סיור ב - - -

יובל אשוש: אני אומר לכם שאם אני מנהל בית ספר או הורה ויש טיול לשער האריות, זו בעיה

יובל אשוש:  אז מה נעשה?     

לימור סון הר-מלך: אבל זה בדיוק התפקיד שלנו

יוסף טייב: לא הבנתי, מה זאת אומרת מה נעשה?     

יובל אשוש: אני אומר שמנהל בית ספר שמעוניין להוציא טיול כזה, יבקשו ממנו ליווי של שניים או שלושה נשקים, לא יודע כמה בדיוק, אבל אני לא מתעסק בזה

יוסף טייב: אז יבקשו

יוסף טייב:  אחר כך ההחלטה היא של מנהל בית הספר, אם לבחור להשקיע בזה או לא וכאן אנחנו משאירים את האחריות אצל מנהל בית הספר וזה מעולה

יובל אשוש: ברור, יש גם אוטובוס ממוגן ירי

יוסף טייב: יובל, אני שואל למה שמשרד החינוך לא יכלול גם את האתרים האלה בתוך האפשרויות של הסיורים בירושלים? אחרי זה מנהל בית הספר יחליט אם הוא רוצה את הטיול הזה או לא וההורים יחליטו האם הם מעוניינים לשלוח לשם את הילדים או שלא

יוסף טייב:  כמו שיובל אמר, לא הוא שמחליט על תיאום הטיול במשרד, לכן אנחנו בדקנו מול עורכי התיאומים במשרד והתשובה שקיבלנו היא שתיאום הטיולים פועל על פי ההנחיות של משטרת ישראל

יוסף טייב:  אז לימור, תשמעי מה אני מציע

יוסף טייב:  יש לנו שר לביטחון לאומי, שמו איתמר בן גביר

יוסף טייב:  אני לא עושה פה פוליטיקה ומי שמכיר אותי יודע את זה

יוסף טייב:       אבל אני מציע שנפנה ביחד לשר הממונה, נפעל מול משטרת ישראל ונבדוק למה משטרת ישראל מנחה באופן כזה את מחלקת התיאומים של משרד החינוך

יוסף טייב:  הנחיה שלכאורה לא מאפשרת להגיע להר הזיתים, לשביל הצפון ולמקומות נוספים

יוסף טייב:  כי שוב, אני הלכתי שם ברגל, גם עם ילדיי

יוסף טייב:  ללא ליווי של אבטחה או נשק, בלי אישור של אף אחד ובלי תיאום מול הכנסת ואין מה לפחד להגיע לשם

יוסף טייב:  בכל ראש השנה אני עושה טיול לקברות צדיקים בהר הזיתים, בלילה, ללא ליווי

יוסף טייב:       אני גם מקבל את זה שיש מקרים שבהם זה בסדר להגביל את ההגעה לשם, כמו אם יש חלילה איזה שהוא אירוע ביטחוני

יוסף טייב:  אבל אירוע ביטחוני זה דבר שיכול לקרות גם בעוטף עזה ואם זה יקרה אז לא נביא את הילדים שלנו לטייל גם שם וזה בסדר

יוסף טייב:  אבל הגבלת ההגעה למקומות האלה באופן גורף לכל השנה, לא מאפשרת לילדי ישראל לטייל במקומות שלדעתי, ברמת הערכים שלהם וברמה הלאומית, נמצאים בראש סדר העדיפויות

יוסף טייב:  אתרי מורשת קרב, אתרי דתות אחרות ומורשת יהודית, ישנם אתרים היסטוריים, בני מאות ואלפי שנים, שהם חשובים להיסטוריה של העם היהודי ולמדינת ישראל, כמדינה

יוסף טייב:       אני נולדתי במדינה זרה

יוסף טייב:  הייתי רוצה לראות שבצרפת, בגלל שיש עודף של נוער בסיכון או של פורעים כאלה ואחרים בשכונה מסוימת, יוביל להנחיה עבור בתי הספר מטעם משרד החינוך, שלא להגיע לאותה השכונה

יוסף טייב:  אני רק יכול לדמיין מה יקרה בצרפת באותו רגע

יוסף טייב:  שם לא צועדים עם דגלים כמו פה, אלא שורפים את הרחובות

יוסף טייב:  לכן אנחנו נבדוק את זה, גם לימור וגם אני, מול השר הממונה ומול משטרת ישראל

גלית שורקה: אפשר להוסיף את הנושא הזה של שביל הצפון במערכת של משרד החינוך כאופציה לטיול? אחר כך נשבור את הראש עם המשרד השני

גלית שורקה:  אבל השאלה היא האם בכלל אפשר להכניס את זה לאפשרויות

יוסף טייב: אנחנו נבדוק את זה

לימור סון הר-מלך: אני רוצה להוסיף נקודה אחת

לימור סון הר-מלך:  יש את השר הממונה על המשטרה

לימור סון הר-מלך:  אבל אני חושבת שיש משהו בזה שאנחנו, כמו שאמרת, אנשים כמונו, יש לנו את האחריות לדרוש את זה ולא ליישר קו

לימור סון הר-מלך:  אני כבר למדתי שאם אתה מיישר קו עם הנתונים שמובאים אליך כי זה יכול להישמע הגיוני, אז שם זה יסתיים

לימור סון הר-מלך:  לכן אני שמחה על קיומו של הדיון הזה, כי הוא חשוב וקריטי מאין כמותו

לימור סון הר-מלך:  זה לא דיון בעוד איזה נושא אלא בנושא ריבונות העיר ירושלים וזכותנו עליה לכל אורכה ורוחבה

לימור סון הר-מלך:  תודה רבה

יוסף טייב: כמו שאמרנו כבר, אין לזה קשר לדתיים ושאינם דתיים, אלא באחריות לאומית

יוסף טייב:  לכן, משרד החינוך, שבסוף הוא האחראי לחינוך של ילדנו ועל קידום המורשת

יוסף טייב:  הרי עם שלא מכיר בעברו, אין לו עתיד

יוסף טייב:  לכן, אם הילדים שלנו לא ירגישו מחוברים למקומות האלה, אז מה יהיה?     

לימור סון הר-מלך: אדוני היושב ראש, אני אגיד לך מה יקרה

לימור סון הר-מלך:  אז נרטיב אחר, סיפור אחר יתפוס מקום

לימור סון הר-מלך:  כי הנה, יש פה - - -      

יוסף טייב: לימור, אני לא מכיר נרטיב אחר

לימור סון הר-מלך: אין נרטיב אחר

לימור סון הר-מלך:  אבל מה לעשות שתודעת של ילדי ישראל מקבלת חינוך מאוד מגמתי

לימור סון הר-מלך:  כפי שהיא אמרה כאן קודם, למשל הסיור של שלושת הדתות שעליו אף אחד לא יגיד דבר, אתה ואני לא גדלנו לנרטיב כזה וכנראה שגם ילדנו לא יגדלו אליו, אבל שם מספרים להם סיפור אחר

לימור סון הר-מלך:  לכן עלינו מוטלת האחריות שיקרה פה משהו אחר ושיסופר הסיפור האמיתי

יובל אשוש: מדריכי של״ח וידיעת הארץ, לא מתעסקים רק בטיולים אלא בסיפור הנרטיב של העם הזה, של המדינה הזו ושל עיר הבירה הזו

יובל אשוש:  לכן, אומר כבר בפעם השביעית, אני מזמין את כל החברים לבוא ולהצטרף אליי לסיור היום

יובל אשוש:  אני יוצא מפה ברגל

יובל אשוש:  תרימו טלפו, תאמרו שעה ובואו, אני אשמח

לימור סון הר-מלך: אנחנו מחר נעשה את המסלולים האלה, בעזרת ה׳

יובל אשוש: גם מחר אבל זה דיון אחר

יובל אשוש:  מחר זו אולי כמות שבאמת מקשה על להביא את בני הנוער

יובל אשוש:  אני אשמח

לימור סון הר-מלך: קשה? זה לא קשה

לימור סון הר-מלך:  אני רואה את הנוער שלנו

יובל אשוש: אני עובד עם נוער וגם אבא לשישה ילדים וחושב שצריך להפסיק לחפש בהם בעיות כי יש לנו אחלה נוער, הנוער שלנו נפלא ומעולה, הכי טוב בעולם

יובל אשוש:  אני אומר את זה בכאב ומתוך הלב, בעקבות דברים שאני שומע, שנאמרים על הנוער שלנו

יובל אשוש:  אני חוזר לסוגיה שעליה דיברתי

יובל אשוש:  אם קיבלתי הנחיות אז יש הנחיות

יובל אשוש:  זה לא אני

יובל אשוש:  יש כאלה שמגיעים מצפון השומרון או מחברון, ואומרים להם שזה ממוגן ירי, אני לא מתעסק בזה

יובל אשוש:  גם כבוד היושב ראש ציין את זה באופן יפה, אני לא משטרת ישראל

יובל אשוש:  אני מתעסק בחינוך ובפדגוגיה של הילדים האלה

יובל אשוש:  בלחנך, בלהסביר, בללמד ובלעשות מעגל של״ח שלו אני קורא שיעור לחיים, בשדה לאום וחברה, בזה אני מתעסק

יובל אשוש:  אני לא שר הביטחון, זה לא התחום שלי

יוסף טייב: בואו רגע נמקד את הדברים

יוסף טייב:  אני מציע שאתה מהרמה הפדגוגית שבה אתה נמצא ומהאפשרויות שמצויות באחריותך סביב נושא הכרת הארץ, המורשת, אתרי המורשת, אתרי הקרב וכולי, תעשה את המירב כדי שאותם מקומות שהוזכרו ייכנסו לרשימה

יוסף טייב:  אותם מקומות כמו שביל הצפון, שלוקח כמעט את הכול, שמעון הצדיק ושאר האתרים שהוזכרו, אני בכוונה לא חוזר על הכול

יוסף טייב:  לגבי מחלקת תיאום טיולים, אנחנו נבדוק את זה

יוסף טייב:  שוב, כמו שאמרתי, תגובתם היא שהם פועלים על פי הנחיות משטרת ישראל

יוסף טייב:  אז אנחנו נבדוק את זה מול המשטרה

יוסף טייב:  מבחינתי, אני לא יכול לתת הנחיות ביטחונית אבל אני כן חושב שצריך להיות על זה דיון

יוסף טייב:  לכן אני אפעל מול השר לביטחון לאומי

לימור סון הר-מלך: דרך אגב, אני חושבת שאולי יהיה מאוד נכון לקיים על זה דיון דווקא בוועדה של חבר הכנסת צביקה פוגל

לימור סון הר-מלך:  הוועדה לביטחון לאומי

יוסף טייב: אנחנו נפעיל את כל הכלים הפרלמנטריים שיש לנו כי להעלות את זה

יוסף טייב:  וועדה משותפת זו בהחלט אפשרות, כי זה נושא חשוב

יוסף טייב:  יוסף עטאונה, אתה רוצה להגיד משהו?      

יוסף עטאונה: לא, תודה

יוסף טייב: איך לא? ירושלים, נושא חשוב, בירת ישראל ובירת העם היהודי לנצח

יוסף טייב:  חברים, עוד מישהו רוצה להתייחס? בבקשה

אושרי זיו ניסים: קוראים לי אושרי, אני מייצג את מטה הנוער של תנועת ׳התעוררות׳ בירושלים, ביחד עם אלרואי

אושרי זיו ניסים:  אנחנו פה כדי להשמיע את הקול של הנוער בירושלים

אושרי זיו ניסים:  למזלי, בתור נער סקרן ופעיל בעיר, יצא לי להכיר המון מקומות בירושלים, שבני נוער אחרים לא זוכים להיחשף אליהם

אושרי זיו ניסים:  אני חושב שזה אחד הדברים האחרונים שעליהם אין שום ויכוח, ירושלים היא הבירה שלנו, והיא מכילה בטוחה המון מוסדות לאומיים

אושרי זיו ניסים:  יש לנו את בית הנשיא, את מגדל דוד, את הספרייה הלאומית ואת הכנסת, שעכשיו אנחנו יושבים בה

אושרי זיו ניסים:       זה שאנחנו נמצאים פה עכשיו בכנסת זה לא מובן מאליו

אושרי זיו ניסים:  בני נוער בגיל שלנו לא זוכים לבקר במקומות האלה

אושרי זיו ניסים:  בעיר הזאת קורים דברים גדולים ואנחנו מבינים את זה, אין על זה ויכוח

אושרי זיו ניסים:  מקבלים פה החלטות על החיים ועל העתיד שלנו

אושרי זיו ניסים:  הביקור באתרים הלאומיים האלה, מפתח, מעורר סקרנות, מלמד ומחבר את הנוער לעיר, לדת ולמדינה שלנו

אושרי זיו ניסים:  זה מעביר את השיעור הכי טוב שאנחנו יכולים לקבל באזרחות

אושרי זיו ניסים:  המקומות האלה הם שיעור שמספק מבט על העבר, מראה אל ההווה וחלון אל העתיד

אושרי זיו ניסים:  מפה אנחנו יכולים רק לצמוח

אושרי זיו ניסים:       נושא נוסף שרציתי לדבר עליו הוא הכרת השכונות השונות בעיר

אושרי זיו ניסים:  ירושלים היא עיר שקובצה לה יחדיו, לא חסר כאן מגוון של אוכלוסיות

אושרי זיו ניסים:  גם פה בתוך החדר וגם באופן כללי בעיר

אושרי זיו ניסים:  דתיים, חילונים, חרדים וערבים, באמת שלא חסר

אושרי זיו ניסים:  אני לא יודע מה איתכם אבל אני לא יודע איך נראית שכונה חרדית, ואני יודע שאני לא לבד בזה

אושרי זיו ניסים:  יש שכונות שלמות בירושלים, עיר שבה אני חי כבר 17 שנה - - -     

קריאה: מאיפה אתה?     

אושרי זיו ניסים: מארמון הנציב

אושרי זיו ניסים:  זו בעצם עיר שיש בה שכונות שלמות שאין לי מושג איך הן נראות

אושרי זיו ניסים:  כמו שכונות חרדיות ושכונות ערביות ואני חושב שזה אבסורד

אושרי זיו ניסים:  נער חילוני בירושלים לא יודע איך נראית שכונה חרדית וההפך

אושרי זיו ניסים:  גם נער ערבי לא יודע איך נראית שכונה יהודית וההפך

אושרי זיו ניסים:  ירושלים היא הבית שלנו וזכותנו להכיר אותה על כל גווניה ואוכלוסותיה

אושרי זיו ניסים:  אנחנו, התלמידים בעיר, מצפים ממערכת החינוך להפעיל סיורים לתלמידים בעיר, בהם יזכו התלמידים להכיר את השכונות ואת האוכלוסיות השונות

אושרי זיו ניסים:  זו היא זכותנו בתור תלמידים בעיר

אושרי זיו ניסים:       לסיכום, אני חושב שעלינו לדאוג לחיזוק הקשר בין התלמידים לבין העיר והאתרים הלאומיים שלה, אותם ציינתי כבר, כמו הכנסת והספרייה הלאומית

אושרי זיו ניסים:  מצב בו נוער ירושלמי לא מכיר שכונות שלמות בעיר בה הוא חי, שהיום זה כבר חצי עיר, זה מצב אבסורדי וצריך לטפל בו

יובל אשוש: איך קוראים לך?     

אושרי זיו ניסים: אושרי

יובל אשוש: אני גאה בך

יוסף טייב: אושרי, ריגשת אותי

יוסף טייב:  אלרואי, בבקשה

אלרואי שלום לוי: דבר ראשון אני מודה על הזכות להיות כאן

אלרואי שלום לוי:  אני שמח שיש בני נוער שיושבים כאן

אלרואי שלום לוי:  אחרי הכול, לכל דבר יש בירוקרטיה, אבל אותנו, התלמידים, זה פחות מעניין

אלרואי שלום לוי:  מה שחשוב לנו זה להכיר את העיר הזאת ולסייר בה

אלרואי שלום לוי:  אני גם בן 17, נולדתי וגדלתי בירושלים

אלרואי שלום לוי:  אני לומד במרכז העיר, אין לי בבית הספר של״ח אבל אני מטייל ומדריך פה בחוגי סיירות

אלרואי שלום לוי:  הדבר שבו אני מאמין מגיל קטן זה ללכת ברגל, לחוות ולהרגיש את ההיסטוריה, לפגוש את מגוון האנשים שיש פה בירושלים, נוצרים, יהודים ערבים, אתיופים, להכיר ולדבר

אלרואי שלום לוי:       אני לא מזלזל בסיורים כי אני גם מעביר סיורים, אבל כשמדריך עומד מולך ומדבר, לא תמיד תלמיד רוצה להקשיב

אלרואי שלום לוי:  לפעמים תלמידים צריכים לקחת חלק קצת יותר פעיל בסיורים

אלרואי שלום לוי:  לדוגמה, 60 שניות על הכותל, ילד בכיתה ה׳ שבא ומדבר מול הכיתה שלו

אלרואי שלום לוי:  יש פה העצמה אישית וחברתית ואני חושב שזה צריך להיכנס לכל התוכניות של הסיורים

אלרואי שלום לוי:  אחד מהדברים שחשובים לי ויש לנו בירושלים זו פנינת הטבע שיש לנו פה מסביב לעיר

אלרואי שלום לוי:  אם אני מדבר על עמק הצבאים, שם אפשר להתחיל תמיד בוקר בפיקניק, הרי ירושלים, שביל המעיינות

אלרואי שלום לוי:  אלה חלקים שהם בלתי נפרדים מהעיר שלנו וצריכים להבין גם איך משלבים אותם, לאו דווקא ביום ירושלים

לימור סון הר-מלך: אבל הסיורים הולכים לשם

לימור סון הר-מלך:  זה הקונצנזוס, אנחנו פה דנים על מה שהוא לא הקונצנזוס

יובל אשוש:  בנינו תוכנית סביבתית שנקראת קסם של״ח

אלרואי שלום לוי: לגבי של״ח, לא כל בתי הספר בארץ הם בתוכנית של״ח, מה עושים עם בתי הספר שלא?     

יובל אשוש: אז יש מקומות שיוצאים דרך שיעורי אזרחות, יש מורים שמלמדים ויש מנהלי בית ספר עם כל מיני תוכניות לימוד שונות, אבל כמו שאמרו בהתחלה וזה נכון, יש שמיכה, יש תקציב ויש מנהל, שבסוף מחליט

יוסף טייב: יובל, אבל בסוף זה גם עניין של סדרי עדיפויות

יוסף טייב:  אבל למשרד החינוך כמשרד חינוך, צריך להיות ברור שזה לא יכול להיות תלוי רק בזה

יוסף טייב:  כי לא יכול להיות שיש תלמיד בישראל שלא היה לפחות פעם אחת בטיול חובה בירושלים

יוסף טייב:  אני מתכוון לכל תלמידי ישראל, גם לתלמידים מהפזורה הבדואית בדרום

יוסף טייב:  התלמידים חייבים להגיע לירושלים ולהכיר אותה על שלל צדדיה, לטייל בכל השכונות, יהודיות, חילוניות וערביות, כי אין סיבה שתלמיד במערכת החינוך בישראל, לא יכיר את ירושלים על כל גווניה

יוסף טייב:      נילי, יו״ר עמותת ‘ISRAEL IS FOREVER’, בבקשה

נילי נאהורי: שלום

נילי נאהורי:  אני אחזור אל האתרים ההיסטוריים, אבל קודם כל יש משהו שלא מסתדר לי מבחינת המספרים

נילי נאהורי:  אני מאוד שמחה שמשרד החינוך עושה מאמצים כדי להביא תלמידים לירושלים, אבל אם אני שומעת באופן נכון את המספרים, אז בעצם זה רק 10% מכלל התלמידים, שמגיעים לירושלים

נילי נאהורי:  לפני כמה שנים אני קראתי על סטטיסטיקה מזעזעת, שלפיה למעלה מ-50% מהחיילים, מגיעים לירושלים בפעם הראשונה במהלך השירות הצבאי

נילי נאהורי:       אז איך אפשר לצפות מהחיילים שלנו להילחם למען ירושלים אם הם לא מחוברים בכלל לעיר הבירה ולא מכירים את ההיסטוריה שלנו? כשאין להם את הקשר האדוק הזה, שחווים רק כשמגיעים לרחובות העיר בכלל ובפרט להעיר העתיקה

נילי נאהורי:  אז איך אנחנו מצפים מהם להקריב שלוש שנים מחייהם? כבוד יושב הראש אמר שהוא בעד גמישות ניהולית, אז עם כל הכבוד, אני נגד

נילי נאהורי:  אני בעד שסיור בירושלים יהיה חובה

נילי נאהורי:  לא צריך לתת את זה כאופציה למנהלי בתי הספר אלא כחובה

יוסף טייב: נילי, אני רק אחדד

יוסף טייב:  זה נכון שאמרתי שאני בעד גמישות ניהולית אבל הכוונה הייתה לגמישות בבחירת המסלולים

יוסף טייב:  יחד עם זאת, גם אמרתי לפני מספר שניות, שהציפייה שלי ממשרד החינוך, שצריך לפעול בהתאם לשמו, ושכל ילד ישראלי, לא משנה מאיזה מגזר, חייב להיות לפחות פעם אחת בירושלים

נילי נאהורי: זה נכון

נילי נאהורי:  ולהגיד שיש בעיה של עלות זו בעיניי טענה מזעזעת

נילי נאהורי:  אם הרצל צריך היה לחשוב על עלויות והוצאות אז לא היינו כאן היום

נילי נאהורי:  החובה שלנו היא להעלות את ירושלים על ראש שמחתנו

לימור סון הר-מלך: זה עניין של סדרי עדיפויות

נילי נאהורי: נכון

נילי נאהורי:  אז בסדר העדיפויות ירושלים צריכה להיות ראשונה מלמעלה

נילי נאהורי:  בנושא האתרים אני חוזרת למה שאמרת גברתי, על הריבונות והמשילות, אני חושבת שזה נכון שאם בתי ספר יטיילו במקומות בהם כביכול אין לנו משילות, זה יסדר את העניין הזה אחת ולתמיד ובראש ובראשונה, הר הבית

נילי נאהורי:  אם בתי הספר יגיעו לכאן ויעלו להר הבית, עם הכנה, כל ההכנה הרוחנית שצריך לעשות ובוודאי שבהתאם לדרישות ההלכתיות, אבל אם נעלה את בתי הספר להר הבית לא יהיו שם בעיות ביטחוניות

נילי נאהורי:  לכן אנחנו חייבים לגרום לכך שהילדים שלנו יבינו מדוע אנחנו בארץ ישראל

נילי נאהורי:  מפני שבתי המקדש היו שם וגם בית המקדש השלישי בעזרת ה׳ יוקם שם

יוסף עטאונה: גם מסגד אל אקצה נמצא שם

נילי נאהורי: אוקיי, גם בית המקדש השלישי יהיה

נילי נאהורי:  בית המקדש היה שם לפני והוא גם כן יוקם בהקדם במהרה בימנו

נילי נאהורי:  וחוץ מזה, חוץ מביקור הכנה, צריך לבצע הכנה

נילי נאהורי:  צריך בערך שבוע שבו בכל יום יעלו נושאים שקשורים בירושלים ובהיסטוריה שלה

לימור סון הר-מלך: אנחנו ביקשנו להכניס את זה לתוך מערכת החינוך

לימור סון הר-מלך:  יושב הראש מכיר את העניין הזה

לימור סון הר-מלך:  היה פה דיון על הכנסה של תכנים בנושא הר הבית לתוך חומר הלימוד, לתוך הבגרויות

נילי נאהורי: ששרת החינוך הקודמת הסירה

לימור סון הר-מלך: בסדר, אבל יש החלטות כאלה

נילי נאהורי: אז גם על בית המקדש ובכלל

נילי נאהורי:  על כך שזו הייתה הבירה שלנו כבר לפני 3,000 שנה וכך תישאר לנצח, בלתי מחולקת ומאוחדת לתמיד

נילי נאהורי:  חוץ מהר הבית, יש גם את מוזיאון פלוגות הכותל ואת הרובע היהודי

נילי נאהורי:  שם הילדים יבינו שזה לא מובן מאליו בכלל ללכת לכותל

נילי נאהורי:  פעם היה צריך ליווי ליהודים שרצו ללכת לכותל ואלה שתקעו בשופר ביום כיפור היו משלמים על כך במאסר ובעינויים נוראיים

לימור סון הר-מלך: היום זה גם קורה, למי שתוקע בשופר

נילי נאהורי: אז אנחנו צריכים להעלות את המודעות הזאת

נילי נאהורי:  באשר ליום ירושלים והנס עצמו, שחווינו באיחוד העיר, בעיניי זה צריך להיות יום חופש בישראל

נילי נאהורי:  לאפשר לכל עם ישראל להגיע לירושלים, לחגוג את היום הזה ואת הנס שחווינו באיחוד ירושלים, לדעתי זה דבר מאוד מאוד חשוב

יוסף טייב: את הרמת לי להנחתה

יוסף טייב:  אני אגיד שהעליתי על שולחן הכנסת הצעת חוק, להפוך את יום ירושלים ליום לאומי, יום חופש, כמו יום העצמאות ושאר הימים החשובים במדינה, אני מקווה שזה אכן יצליח

יוסף טייב:  אני מסכים עם מה שאמרת וחושב שמדובר בנושא חשוב וראשון במעלה

יוסף טייב:  בנוגע להר הבית, כל אחד הולך לפי רבותיו ולפי ההנחיות אותן הוא מקבל, אבל אני רוצה לומר שההנחיות של הרבנות הראשית, בדורי דורות, היו שלא ניתן לעלות להר הבית, אבל אני לא נכנס לזה, זה נושא הלכתי וכל אחד לפי רבותיו

נילי נאהורי: יש גם המון רבנים שעולים

נילי נאהורי:  את זה אני מוכנה לתת כאופציה

יוסף טייב: אני רק אומר שאני הולך לפי הרבנות הראשית

יוסף טייב:  אם בגמישות ניהולית עסקינן, אז גם בגמישות דעות

יוסף טייב:  חבר הכנסת יוסף עטאונה, בבקשה

יוסף עטאונה: אני רק אתייחס למה שהיא אמרה

יוסף עטאונה:  היא ציינה שהיא תיתן את זה כאופציה, את העלייה למה שהיא קוראת הר הבית

יוסף עטאונה:  אני חושב שזה לא תלוי ברצון הטוב של אף אחד

יוסף עטאונה:  אני חושב שהעניין של אל אקצה, אל קודס ושל ירושלים בכלל

יוסף עטאונה:  מדובר בנושא מורכב והמקומות הקדושים שקיימים בירושלים, גם למוסלמים, אלה המקומות הקדושים ביותר

יוסף עטאונה:  גם לגבי האמירה שלך, שהעיר לא מחולקת, לא תחולק והיא בירת נצח

יוסף עטאונה:  אני לא בא להתווכח איתך, אבל אני כן רוצה להגיד לך שהיא כבר מחולקת

יוסף עטאונה:  המציאות ברורה לכולם

יוסף עטאונה:  אבל אני כן רוצה לחזור 30 שנה אחורה

לימור סון הר-מלך: היא לא מחולקת

לימור סון הר-מלך:  היא בירת ישראל, הייתה, ותהיה

לימור סון הר-מלך:  זה שלנו

יוסף טייב: אני רק אגיד, היא לא מחולקת

יוסף טייב:  זה שיש גם אינם יהודית שגרים בה זה בסדר, אבל היא לא מחולקת

יוסף טייב:  היא בירת ישראל לנצח

יוסף עטאונה: אין שום פתרון לשלום מבלי שהיא תהיה מחולקת

יוסף טייב: אפשר

יוסף טייב:  יש גם הרבה אנשים שאינם צרפתים וגרים בפריז

יוסף עטאונה: ירושלים המערבית היא בירת ישראל, וירושלים המזרחית תהיה בירת פלסטין

נילי נאהורי: זה לא יהיה

נילי נאהורי:  אנחנו חזרנו לירושלים וזאת בירתנו הנצחית, העם היהודי הוא הבעלים הבלעדיים והיחיד של העיר ירושלים

יוסף עטאונה: אני רוצה לחזור 30 שנה אחורה - - -      

לימור סון הר-מלך: זה לא יקרה

לימור סון הר-מלך:  אם תגידו שקר 100 פעמים, זה לא יהפוך אותו לאמת, אין מה לעשות

יוסף עטאונה: היא מחולקת

יוסף טייב: לימור, שניה

יוסף טייב:  יוסף, היא לא מחולקת ולא תהיה מחולקת

יוסף טייב:  אבל יחד עם זאת - - -      

נילי נאהורי: אתם פונים למכה כדי להתפלל

נילי נאהורי:  זו צביעות וזה רק הרצון שאנחנו לא נחזור לעיר בירתנו ולהר הבית

נילי נאהורי:  אבל אנחנו לא מפחדים ועם כבוד רב לכל מי שרוצה להתפלל, אנחנו בכל זאת נבנה את בית המקדש ונגיע להר הבית

יוסף עטאונה: את רוצה לבטל את הצד האחר

לימור סון הר-מלך: אתם לא מבטלים את הצד האחר? מה קורה עכשיו באל אקצה?         

יוסף עטאונה: אתה רוצה שאני אדבר?     

יוסף טייב: כן, אני רוצה שתדבר אנחנו במדינה דמוקרטית ויש חופש דעות, זה בסדר

לימור סון הר-מלך: שניה, מה קורה עכשיו באל אקצה? זה לא ביטול של הצד האחר?      

יוסף עטאונה: לא

יוסף עטאונה:  אין לכם זכות לעלות לאל אקצה, אל אקצה שייך למוסלמים

לימור סון הר-מלך: זה המקום המקודש ביותר לעם היהודי, וגם אם תספרו 1,000 או מיליון פעמים את אותו שקר, זה לא יהפוך לאמת

יוסף עטאונה: לגבי נושא הדיון, אני רוצה לחזור 30 שנה אחורה, כשהייתי סטודנט בשנה א׳, בסמינר להכשרת מורים במכללת K, רצו לקחת אותנו, הסטודנטים לסיור בירושלים

יוסף עטאונה:  הם הביאו מדריך להכנה לפני הסיור

יוסף עטאונה:  אני זוכר את זה כאילו זה כרגע

יוסף עטאונה:  המדריך את הציג את ירושלים, את ההיסטוריה ואת הנרטיב, בדיוק באופן שחברתי כאן רואה את הדברים

נילי נאהורי: כי זו האמת ההיסטורית

נילי נאהורי:  זה לא נרטיב

יוסף עטאונה: שניה, אני אומר, שיש היסטוריה של שני עמים ויש שני נרטיבים

יוסף עטאונה:  וכשלוקחים תלמידים צריך להציג את ההיסטוריה של שני העמים, את הנרטיב של שני העמים, כי אני חושב שיש מקום לשניהם

נילי נאהורי: אין שני עמים

נילי נאהורי:  יש אוכלוסייה ערבית, שאם היא מקבלת את הריבונות של העם היהודי על כל ירושלים ועל כל ארץ ישראל, אז אנחנו נקבל אתכם בכבוד ולא תהיה בעיה, אבל אם אתה מדבר על כביכול נרטיב אחר, על עם אחר שהוא גם כן בעלים של המדינה הזאת, אז אין בכלל על מה לדבר

נילי נאהורי:  אדוני, יש לנו היסטוריה של 3,000 שנה בירושלים

נילי נאהורי:  זו הייתה הבירה של המלך דוד והיא תהיה ותישאר הבירה הנצחית של העם היהודי בלבד

יוסף עטאונה: זה לא יקרה

יוסף עטאונה:  מה את משלה את עצמך?     

נילי נאהורי: זה מה שכתוב בספר הספרים, בתנ״ך, לכן אני גם יודעת מה יהיה בעתיד אדוני

נילי נאהורי:  ואנחנו נלחם בכם למען זה

יוסף טייב: יוסף, זה שיש חלק גדול מתושבי ירושלים שהם לא יהודים זה בסדר גמור, אבל זה לא אומר דבר על זה שיש מדינת ישראל

יוסף עטאונה: יש כיבוש בירושלים

נילי נאהורי: היה כיבוש ירדני בירושלים, ויש שחרור של ירושלים כבר 56 שנה

יוסף טייב: אני רוצה לסכם

יוסף טייב:  זה שגרים בתוך השכונות של ירושלים כאלה שאינם יהודים זה בסדר גמור, אבל המשילות, הריבונות והאחריות הן של מדינת ישראל, בכל חלקיה של ירושלים

יוסף טייב:  כך היה וכך יהיה

יוסף טייב:  אנחנו צריכים למצוא את הדרך לחיות עם זה בשלום

יוסף טייב:  למה אתם לא רוצים לחיות עם זה בשלום? מה הבעיה? אני יהודי וגרתי תחת השלטון של הרפובליקה הצרפתית

יוסף טייב:  האם ניסיתי להפוך אותה ליהודית? לא

יוסף טייב:  אני רוצה להודות לכלל המשתתפים בדיון, גם לחבר הכנסת יוסף עטאונה, שבא לכבד את יום ירושלים

יוסף טייב:  יום ירושלים זה יום חשוב בלוח השנה היהודי ראוי שדור העתיד שלנו יהיה חשוף לכלל המקומות שבירושלים

יוסף טייב:       כפי שאמרתי, הנחתי על שולחן הכנסת הצעת חוק, לפיה יום ירושלים יהפוך להיות יום שבתון, יום לאומי

יוסף טייב:  לדעתי, סיור אחד לפחות, בירושלים, צריך להיות חובה לכל תלמיד במערכת החינוך

יוסף טייב:  הוועדה מבקשת לקבל ממשרד החינוך מידע על התהליך שבית ספר צריך לעבור על מנת לאשר מסלול טיולים בירושלים

יוסף טייב:  הוועדה מצירה על כך שיש כיום אתרים ומסלולים בירושלים שתלמידים אינם יכולים לבקר בהם ומבקשת ממשרד החינוך להביא לידיעת בתי הספר את כלל האתרים והמסלולים הקיימים בירושלים, כך שהם יחליטו באיזה מסלול לבחור

יוסף טייב:       הוועדה פונה למשרד לביטחון לאומי, בבקשה ליידע אותה מדוע משטרת ישראל אינה מאשרת מסלולים מסוימים בירושלים ולשם כך גם מבקשת לקיים דיון משותף בנושא, עם הוועדה לביטחון לאומי, בראשות חבר הכנסת צביקה פוגל

יוסף טייב:  תודה רבה

יוסף טייב:  אני נועל את הדיון